

**Εργαστήριο για Εκπαιδευτικούς Πρωτοβάθμιας και Δευτεροβάθμιας Εκπαίδευσης**

**«Τα Σχολεία Μελετούν τους Σεισμούς»**

**Σάββατο 20 Ιανουαρίου 2024**, **12:30 – 16:30**

**Ελληνογερμανική Αγωγή**

Το Γεωδυναμικό Ινστιτούτο του Εθνικού Αστεροσκοπείου Αθηνών και η Ελληνογερμανική Αγωγή, με αφορμή **την ολοκλήρωση της εγκατάστασης του Δικτύου Σχολικών Σεισμογράφων σε 100 σχολικές μονάδες** διοργανώνουν επιμορφωτικό εργαστήριο με στόχο την ένταξη μεγάλης σειράς εκπαιδευτικών δράσεων στα Εργαστήρια Δεξιοτήτων. Μπορείτε να ενημερωθείτε για τις δράσεις του Δικτύου τα έξι χρόνια λειτουργίας του [εδώ](https://welcome.etwinning.gr/archives/196). Το Δίκτυο Σχολικών Σεισμογράφων συντονίζει ο Διευθυντής Ερευνών του Γεωδυναμικού Ινστιτούτου του Εθνικού Αστεροσκοπείου Αθηνών, Δρ. Γεράσιμος Χουλιάρας.

Στο πλαίσιο του εργαστηρίου θα παρουσιασθεί στους συμμετέχοντες η **διαδικτυακή πλατφόρμα SEISMO-Lab** που λειτουργεί ως εικονικός κόμβος εκπαιδευτικής σεισμολογίας για μαθητές, και εκπαιδευτικούς, και προσφέρει τη δυνατότητα αξιοποίησης των δεδομένων που συλλέγονται και αποθηκεύονται από τους σχολικούς σεισμογράφους του δικτύου, σε πραγματικό χρόνο, από όλες τις σχολικές και εκπαιδευτικές κοινότητες. Όλοι μπορούν να επιλέξουν σεισμικά γεγονότα (σε χρόνο και περιοχή) και να χρησιμοποιήσουν την καταγραφή τους στους διαφορετικούς σταθμούς του δικτύου για περεταίρω ανάλυση. Στην πλατφόρμα του έργου, εκτός από το εκπαιδευτικό υλικό για τον καθηγητή (σχέδια μαθημάτων, προτεινόμενες δραστηριότητες κτλ.) παρέχεται και υλικό υποστήριξης – διαχείρισης του εκπαιδευτικού εργαλείου το οποίο απευθύνεται στον χρήστη (μαθητή – εκπαιδευτικού).

A map of the world

Description automatically generated

Οι συμμετέχοντες θα έχουν την ευκαιρία να **παρακολουθήσουν βήμα-βήμα την κατασκευή ενός σχολικού σεισμογράφου** και να το θέσουν σε λειτουργία ώστε να αποτελέσει μέρους του Δικτύου. Αυτή η δραστηριότητα αποτελεί ένα χαρακτηριστικό παράδειγμα από τις δράσεις που προτείνονται για τους εκπαιδευτικούς. Οι προτεινόμενες δράσεις έχουν εγκριθεί και ενταχθεί στο υλικό που προτείνεται για την υλοποίηση των Εργαστηριών Δεξιοτήτων, [Τα Σχολεία Μελετούν τους Σεισμούς](https://elearning.iep.edu.gr/study/mod/folder/view.php?id=22074&section=10) και μπορούν να οδηγήσουν σε συνεργατικά έργα με στόχο την ενασχόληση των μαθητών με το φαινόμενο του σεισμού.

A table with several small white objects

Description automatically generated with medium confidence

Το εκπαιδευτικό εργαστήριο θα πραγματοποιηθεί το **Σάββατο 20 Ιανουαρίου 2024**, **12:30 – 16:30**, στις εγκαταστάσεις της **Ελληνογερμανικής Αγωγής** και αφορά στους εκπαιδευτικούς Πρωτοβάθμιας και Δευτεροβάθμιας Εκπαίδευσης.

Το εργαστήριο αυτό διοργανώνεται στο πλαίσιο του διεθνούς συνεδρίου [Learning from the Extremes](https://learningfromtheextremes.eu/international-conference/), που διοργανώνεται από το Ινστιτούτο Εκπαιδευτικής Πολιτικής (ΙΕΠ) και το Ευρωπαϊκό πρόγραμμα [SEISMO – Lab](https://seismolab.gein.noa.gr/) που χρηματοδοτείται από το Πρόγραμμα ERASMUS+ της Ευρωπαϊκής Επιτροπής. Στο πρόγραμμα SEISMO – Lab, συμμετέχουν σχολικές μονάδες από την Ελλάδα, Ιταλία, Κύπρο, Ρουμανία και Τουρκία. Πρόκειται για μια πρωτοποριακή πρωτοβουλία που αποσκοπεί στην προώθηση καινοτόμων εκπαιδευτικών μεθόδων διδασκαλίας στον τομέα της σεισμολογίας.

Οι ενδιαφερόμενοι εκπαιδευτικοί παρακαλούνται να πραγματοποιήσουν την εγγραφή τους [εδώ](https://forms.gle/WT3Zb5bLYy5HayWy5) από την **Παρασκευή 15 Δεκεμβρίου 2023** μέχρι τη **Δευτέρα 15 Ιανουαρίου 2024**. Ο αριθμός των συμμετεχόντων θα είναι 40 και το εργαστήριο θα πραγματοποιηθεί αποκλειστικά με φυσική παρουσία. Για περισσότερες πληροφορίες, το πρόγραμμα του εργαστηρίου και εγγραφή, παρακαλούμε επισκεφθείτε την ιστοσελίδα του συνεδρίου [Learning from the Extremes](https://learningfromtheextremes.eu/international-conference/).

Στους συμμετέχοντες θα χορηγηθεί βεβαίωση παρακολούθησης.